wannaphong/clean_thaiwikipedia huggingface dataset:
# แผนการ เซท
แผนการ เซท เป็นชื่อที่ถูกตั้งขึ้นให้กับการวางแผนการฟื้นฟูยุทธโธปกรณ์และการขยายตัวของครีคส์มารีเนอ(กองทัพเรือเยอรมัน) ภายใต้คำสั่งของอดอล์ฟ ฮิตเลอร์ในต้นปี ค.ศ. 1939 กองเรือได้มีจุดมุ่งหมายเพื่อท้ายทายอำนาจทางทะเลของสหราชอาณาจักร การพัฒนาของแผนได้เริ่มต้นขึ้นใน ค.ศ. 1938 แต่ก็ได้สะท้อนถึงวิวัฒนาการของการคิดเชิงยุทธศาตร์ของโอเบอร์คมมันโด แดร์ มารีเนอ(กองบัญชาการใหญ่กองทัพเรือเยอรมัน) กว่าสองทศวรรษหลังสงครามโลกครั้งที่หนึ่ง แผนการดังกล่าวได้กำหนดให้มีกองเรือที่ประกอบไปด้วยเรือรบประจัญบาน 10 ลำ และเรือบรรทุกเครื่องบิน 4 ลำ ซึ่งมีเป้าหมายเพื่อที่จะต่อกรกับราชนาวี กองกำลังนี้จะถูกเสริมเพิ่มเติมด้วยเรือลาดตระเวนระยะไกลจำนวนมากที่จะสามารถโจมตีเรือขนส่งสินค้าของอังกฤษ กองกำลังค่อนข้างขนาดเล็กของเรืออูได้ถูกกำหนดไว้ด้วย

เมื่อสงครามโลกครั้งที่สองได้ปะทุขึ้นในเดือนกันยายน ค.ศ. 1939 แทบไม่มีงานใด ๆ ที่เกิดขึ้นกับเรือลำใหม่ที่ถูกสั่งทำขึ้นภายใต้แผนการ เซท ความจำเป็นในการเปลี่ยนกำลังการผลิตไปสู่ข้อกำหนดอย่างเร่งด่วนมากขึ้น ทำให้ครีคส์มารีเนอต้องละทิ้งโครงการการก่อสร้าง และมีเรือขนาดใหญ่เพียงไม่กี่ลำเท่านั้น เรือทั้งหมดได้รับคำสั่งก่อนแผนการ เซท จะเสร็จสมบูรณ์ในช่วงสงคราม อย่างไรก็ตามแผนการดังกล่างได้ส่งผลกระทบอย่างมีนัยสำคัญต่อลำดับเหตุการณ์ของสงครามโลกครั้งที่สอง โดยมีเรืออูเพียงไม่กี่ลำเท่านั้นที่เสร็จสมบูรณ์ในช่วงสงครามปะทุ กองเรือเรืออูของพลเรือเอก คาร์ล เดอนิทซ์ มีจำนวนไม่ถึง 300 ลำที่เขาเห็นว่ามีความจำเป็นเพื่อเอาชนะสงครามการค้ากับอังกฤษจนกระทั่งถึงปี ค.ศ. 1943 ซึ่งในช่วงเวลานั้นกองกำลังของเขาได้พ่ายแพ้อย่างราบคาบ
# คาวาซากิ คิ-100
คาวาซากิ คิ-100  เป็นเครื่องบินขับไล่เครื่องยนต์เดี่ยวที่นั่งเดี่ยว ใช้โดยกองการบินทหารบกมหาจักรวรรดิญี่ปุ่น ในช่วงสงครามโลกครั้งที่สอง ชื่ออย่างเป็นทางการของคิ-100 คือ เครื่องบินขับไล่แบบที่ 5 (Type 5 Fighter)

ในช่วงต้นปี ค.ศ. 1945 คิ-100 จำนวน 275 ลำได้ถูกดัดแปลงจาก คาวาซากิ คิ-61 ส่งผลให้เป็นหนึ่งในเครื่องบินสกัดกั้นที่ดีที่สุดที่กองทัพบกในช่วงสงคราม

 การออกแบบและการพัฒนา 
คิ-100 เป็นเครื่องบินรบปีกชั้นเดียวแบบห้องนักบินแบบปิดที่มีที่นั่งเดี่ยว

 ประวัติการปฏิบัติการ 
คิ-100 เปิดตัวการรบในคืนวันที่ 9 มีนาคม ค.ศ. 1945Picarella, 2005, p.69 และประสบความสูญเสียครั้งแรกในอีกหนึ่งเดือนต่อมาหลังคืนวันที่ 7 เมษายน ค.ศ. 1945

แม้ว่า คิ-100 จะมีจำนวนอยู่น้อยกว่า นากาจิมะ คิ-84 แต่ก็เป็นเครื่องบินรบที่สำคัญของกองทัพบก คิ-100 ที่อยู่ในมือของนักบินที่เก่งสามารถเอาชนะเครื่องบินรบอเมริกันได้ซึ่งรวมถึง พี-51ดี มัสแตง และ รีพับลิค พี-47เอ็น ทันเดอร์โบลท์ ซึ่งคุ้มกัน บี-29 อยู่เหนือน่านฟ้าของญี่ปุ่น

 รุ่น 
 คิ-100 (ต้นแบบ) : 
 คิ-100-ไอ-โค: 
 คิ-100-ไอ-โอตสึ: ปรับปรุงหลังคาและลดลำตัวด้านหลังลง สร้าง 118 ลำ
 คิ-100-ไอไอ (ต้นแบบ) : 
 เครื่องบินขับไล่กองทัพบกแบบที่ 5 มาร์ค ไอเอ: 
 เครื่องบินขับไล่กองทัพบกแบบที่ 5 มาร์ค ไอบี: 

 การผลิต 
 การผลิต คิ-100USSBS, Appendix E., p.16 ปี  ม.ค.  ก.พ.  มี.ค.  เม.ย.  พ.ค.  มิ.ย.  ก.ค.  ส.ค.  ก.ย.  ต.ค.  พ.ย.  ธ.ค.  รวม 1945  0  1  36  89  131  88  23  10  0  0  0  0  378

 ประจำการ 
thumb|
thumb|
thumb|คิ-100-ไอ-โอตสึ

 กองการบินทหารบกมหาจักรวรรดิญี่ปุ่น

 คุณลักษณะ (คิ-100-ไอ-โค/โอตสึ โกชิคิเซน) 
 ผู้สร้าง: คาวาซากิแอร์โรว์สเปซคอมปะนี (ประเทศญี่ปุ่น)
 ประเภท: เครื่องบินขับไล่
 เครื่องยนต์: 1 × Mitsubishi Ha-112-II/Ha-33
 กางปีก: 12.00 เมตร
 ยาว: 8.82 เมตร
 สูง: 3.75 เมตร
 พื้นที่ปีก: 20 ตารางเมตร
 น้ำหนักเปล่า: 2,525 กิโลกรัม
 น้ำหนักวิ่งขึ้นสูงสุด: 3,495 กิโลกรัม
 อัตราเร็วสูงสุด: 580 กิโลเมตร/ชั่วโมง ที่ระดับความสูง 6,000 เมตร
 รัศมีทำการรบ: 1,400 กิโลเมตร
 อาวุธ: ปืนใหญ่อากาศ Ho-5 ขนาด 20 มม. 2 กระบอก / ปืนกล Ho-103 ขนาด 12.7 มม. 2 กระบอก
 ระเบิด: ระเบิดขนาด 250 กก. 2 ลูก
# สุภาพบุรุษนักฝัน (อัลบั้มเพลงของวงพลอย)
สุภาพบุรุษนักฝัน เป็นสตูดิโออัลบั้มเต็มชุดแรกของวงพลอย ออกวางแผงครั้งแรกเมื่อปี 2530 ภายใต้สังกัดนิธิทัศน์ โปรโมชั่น ซึ่งอัลบั้มชุดนี้ชาตรี คงสุวรรณ ไม่ได้ร่วมเป็นสมาชิกของวงเพื่อป้องกันการสับสนเนื่องจากในตอนนั้นชาตรียังเป็นสมาชิกของวงดิ อินโนเซ้นท์อยู่แต่ได้ร่วมทำหน้าที่เรียบเรียงเสียงประสานในอัลบั้มชุดนี้จำนวน 2 เพลงโดยเพลงเด่นในอัลบั้มนี้มีหลายเพลงได้แก่ จดหมายลาครู จากปลายปากกาของ ภูผา เกริกเกรียงไกร ซึ่งเป็นนามปากกาของครูน้อย สุรพล โทณะวณิก, สุภาพบุรุษนักฝัน เพลงสนุกซึ่งเป็นเพลงที่เป็นชื่อเดียวกับอัลบั้ม จากปลายปากกาของ ไก่ ไมโครโฟน ซึ่งเป็นนามปากกาของดนุพล แก้วกาญจน์ รวมถึงเพลง สูตรรักนักเรียน เพลงสนุกที่พูดถึงความรักในวัยเรียน ทั้ง 3 เพลงมาจากเสียงร้องของ ผไท เดชศิริ ซึ่งเป็นนามแฝงของวสุ แสงสิงแก้ว ตามมาด้วย ปลงซะ จากเสียงร้องของ ศิริศักดิ์ นันทเสน ซึ่งลงมือแต่งคำร้อง ทำนอง และเรียบเรียงเสียงประสาน เป็นเพลงแรก ไม่ได้เจตนา อีก 1 เพลงจากปลายปากกาของ ไก่ ไมโครโฟน นอกจากนี้ยังมี แค่...ข่าวร้าย จากเสียงร้องของ เหม อนุสาร คุณะดิลก และสุดแต่ใจของเธอ จากเสียงร้องของ รักษ์ สวัสดิ์ซิตัง

 เพลงในอัลบั้ม 
 ลำดับที่  เพลง  นักร้อง  คำร้อง  ทำนอง  เรียบเรียงเสียงประสาน1จดหมายลาครูผไท เดชศิริ (วสุ แสงสิงแก้ว)ภูผา เกริกเกรียงไกร (สุรพล โทณะวณิก)ดนุพล แก้วกาญจน์2สุภาพบุรุษนักฝันไก่ ไมโครโฟน (ดนุพล แก้วกาญจน์)เพลงต่างประเทศชาตรี คงสุวรรณ3สูตรรักนักเรียนภูผา เกริกเกรียงไกรอนุสาร คุณะดิลก4กลัวบาปรักษ์ สวัสดิ์ซิตังโดม ปัทมเวณุปิติ ปิติวงศ์5นกน้อยศิริศักดิ์ นันทเสน (ติ๊ก ชิโร่)ภูผา เกริกเกรียงไกรภูผา เกริกเกรียงไกรดนุพล แก้วกาญจน์6กลิ่น (บรรเลง)––อิศรพงศ์ ชุมสาย ณ อยุธยา7ปลงซะศิริศักดิ์ นันทเสนศิริศักดิ์ นันทเสน8ไม่ได้เจตนามืด ไข่มุกไก่ ไมโครโฟนดนุพล แก้วกาญจน์9กลิ่นร้องหมู่ภูผา เกริกเกรียงไกรภูผา เกริกเกรียงไกรอิศรพงศ์ ชุมสาย ณ อยุธยา10แค่...ข่าวร้ายอนุสาร คุณะดิลกเพลงต่างประเทศชาตรี คงสุวรรณ11โตแล้วไม่ต้องกลัวผไท เดชศิริภูผา เกริกเกรียงไกรดนุพล แก้วกาญจน์12สุดแต่ใจของเธอรักษ์ สวัสดิ์ซิตัง
# ดิสนีย์คลับ
ดิสนีย์คลับ (อังกฤษ: Disney Club) เป็นรายการโทรทัศน์ที่มีผลงานรายการที่เกี่ยวข้องกับเดอะวอลต์ดิสนีย์ทั้งหมด ซึ่งส่วนใหญ่จะออกอากาศใน ยุโรป ละตินอเมริกาและเอเชีย ในช่วงทศวรรษ 1990 และต้นทศวรรษ 2000

ดิสนีย์คลับ (ประเทศไทย)
ในประเทศไทยเคยฉายทาง ช่อง 7 เอชดี ตั้งแต่ 7 พฤศจิกายน พ.ศ. 2535 – 27 มิถุนายน พ.ศ. 2564

ดูเพิ่ม
 การ์ตูนดังสุดสัปดาห์
# ศาสนาในประเทศโอมาน
รัฐบาลโอมานไม่ได้เก็บสถิติในจำนวนผู้นับถือศาสนา ข้อมูลจากเดอะเวิลด์แฟกต์บุ๊กของซีไอเอระบุว่า ณ ค.ศ. 2020 มุสลิมเป็นประชากรส่วนใหญ่ที่ร้อยละ 85.9 ชาวคริสต์มีร้อยละ 6.4 ชาวฮินดูมีร้อยละ 5.7 และศาสนาอื่น ๆ กับไม่มีศาสนาที่ร้อยละ 2

 อิสลาม 
ใน ค.ศ. 2023 มุสลิมชาวโอมานส่วนใหญ่นับถือนิกายซุนนี รองลงมาคือนิกายอิบาฎียะฮ์ ในปีเดียวกัน มีการประมาณการว่าพลเมืองโอมานร้อยละ 47 นับถือนิกายซุนนีและร้อยละ 35 นับถือนิกายอิบาฎียะฮ์ มีเพียงร้อยละ 6 ที่นับถือนิกายชีอะฮ์ และที่เหลือนับถือศาสนาอื่น ๆ เช่น ฮินดูหรือคริสต์

 ศาสนาอื่น ๆ 
thumb|วิหารพระศิวะที่มัสกัตเก่าเป็นหนึ่งในวิหารฮินดูที่เก่าแก่ที่สุดในตะวันออกกลาง
ผู้ที่ไม่ใช่มุสลิมในโอมานเกือบทั้งหมดเป็นแรงงานต่างชาติ

โอมานมีชุมชนชาวฮินดูจากอินเดีย มัสกัตมีวิหารฮินดูสองแห่ง หนึ่งในนั้นมีอายุมากกว่าร้อยปี และยังมีชุมชนซิกข์ที่สำคัญอยู่ในโอมาน แม้ว่าไม่มีคุรุทวาราถาวร แต่มีคุรุทวาราขนาดเล็กในค่ายชั่วคราวและได้รับการยอมรับจากรัฐบาล รัฐบาลอินเดียลงนามข้อตกลงกับรัฐบาลโอมานในการสร้างคุรุทวาราถาวรใน ค.ศ. 2008 แต่จนถึงตอนนี้ยังไม่ค่อยมีความคืบหน้าใด ๆ

 เสรีภาพทางศาสนา 

ใน ค.ศ. 2023 ประเทศนี้ได้คะแนนเสรีภาพทางศาสนาที่ 2 จาก 4Freedom House website, retrieved 2023-08-08

ในปีเดียวกัน มีการจัดอันดับให้เป็นสถานที่เลวร้ายในการเป็นชาวคริสต์ในอันดับที่ 47 ของโลก
# นาโตเรการ์ตา
นาโตเรการ์ตา (,) เป็นกลุ่มศาสนาชายขอบ (fringe)ข้อมูลที่กล่าวถึงกลุ่มนี้ว่าเป็นพวกชายขอบ:
 
 
 
 
  ของชาวยิวฮาเรดีที่ก่อตั้งขึ้นในเยรูซาเลมใน ค.ศ. 1938 หลังแยกออกจากอากูดัตยิสราเอล โดยเป็นกลุ่มที่ต่อต้านลัทธิไซออนิสต์และอุทิศใน "การรื้อถอนอย่างสันติ" ของรัฐอิสราเอล ภายใต้ความเชื่อที่ว่าชาวยิวถูกห้ามไม่ให้สถาปนาอธิปไตยในดินแดนอิสราเอลใหม่โดยเด็ดขาด จนกว่าพระเมสสิยาห์จะกลับมาwww.nkusa.org, Judaism is not Zionism  เพื่อที่จะบรรลุเป้าหมายนี้ สมาชิกกลุ่มเชื่อว่าการมีตัวตนของรัฐยิวเป็นการกบฎต่อพระผู้เป็นเจ้า เนื่องจากสิ่งนี้ไม่ได้เกิดขึ้นด้วยการแทรกแซงของพระเจ้าผ่านทางพระเมสสิยาห์

ในประเทศอิสราเอล สมาชิกนาโตเรการ์ตาบางส่วนเข้าทำพิธีศาสนาใน beth midrash ร่วมกัน ปรากฏตัวที่เมอาเชอาริมในเยรูซาเลม และ Ramat Beit Shemesh Bet กลุ่มนี้ระบุว่าไม่ได้นับจำนวนสมาชิกอย่างเป็นทางการ
# เตียวเอียด
เตียวเอียด (มีบทบาทในปี ค.ศ. 253) มีชื่อในภาษาจีนกลางว่า จาง เยฺว  เป็นนายทหารของรัฐง่อก๊กในยุคสามก๊กของจีน 

 ประวัติ 
ในรัชสมัยจักรพรรดิซุนเหลียง เตียวเอียดมีตำแหน่งเป็นนายทหารม้ามหาดเล็ก (散騎常侍 ซานฉีฉางชื่อ)

ในปี ค.ศ. 253 ซุนจุ๋นขุนพลง่อก๊กวางแผนจะสังหารจูกัดเก๊กซึ่งเป็นผู้สำเร็จราชการแทนพระองค์ของง่อก๊ก ซุนจุ๋นจึงร่วมกับจักรพรรดิซุนเหลียงจัดงานเลี้ยงขึ้นและซุ่มกำลังทหารไว้ แล้วจึงเชิญจูกัดเก๊กมาร่วมงานเลี้ยง ก่อนที่จูกัดเก๊กจะไปงานเลี้ยง เตียวเอียด, จูอิ๋น (朱恩 จู เอิน) และคนอื่น ๆ เขียนหนังสือลับมาแจ้งจูกัดเก๊กว่า "การจัดกำลังของวันนี้ไม่ปกติ เกรงว่าจะมีเหตุผลอื่น" จูกัดเก๊กอ่านแล้วเดินออกไป ยังไม่ทันจะออกจากประตูก็พบกับเตงอิ๋น (滕胤 เถิง อิ้น) ผู้เป็นเสนาบดีพิธีการ (太常 ไท่ฉาง) จูกัดเก๊กพูดกับเตงอิ๋นว่า "จู่ ๆ ก็ปวดท้อง คงไปร่วมงานไม่ได้" เตงอิ๋นไม่รู้เรื่องแผนการของซุนจุ๋น แล้วพูดกับจูกัดเก๊กว่า "ตั้งแต่ท่านกลับมาก็ยังไม่ได้เข้าเฝ้า บัดนี้ฝ่าบาททรงจัดงานเลี้ยงและเชิญท่านไป ท่านก็มาถึงประตูแล้ว ควรอดทนไปร่วมงานเถิด"(散騎常侍張約、朱恩等密書與恪曰：「今日張設非常，疑有他故。」恪省書而去。未出路門，逢太常滕胤，恪曰：「卒腹痛，不任人。」胤不知峻陰計，謂恪曰：「君自行旋未見，今上酒請君，君已至門，宜當力進。」) จดหมายเหตุสามก๊ก เล่มที่ 64. จูกัดเก๊กจึงยอมไป

ในอู๋ลี่ (吳曆) บันทึกว่าเมือเตียวเอียดและจูอิ๋นส่งหนังสือลับรายงานจูกัดเก๊ก จูกัดเก๊กนำหนังสือให้เตงอิ๋นดู เตงอิ๋นแนะนำให้จูกัดเก๊กกลับไปบ้าน แต่จูกัดเก๊กพูดว่า "ซุนจุ๋นเด็กน้อยไหนเลยจะกล้าทำเรื่องร้ายกาจ เกรงแต่จะวางยาในสุราอาหารเท่านั้น" จูกัดเก๊กจึงนำเหล้ายาดองของตนไปดื่มในงาน(張約、朱恩密疏告恪，恪以示滕胤，胤勸恪還，恪曰：「峻小子何能為邪！但恐因酒食中人耳。」乃以藥酒入。) อรรถาธิบายจากอู๋ลี่ในจดหมายเหตุสามก๊ก เล่มที่ 64.

ท้ายที่สุดซุนจุ๋นลงมือสังหารจูกัดเก๊กด้วยตนเองในงานเลี้ยง ฝ่ายเตียวเอียดพุ่งเข้าฟันซุนจุ๋นจากด้านข้าง ซุนจุ๋นได้รับบาดเจ็บที่แขนข้างซ้าย แล้วซุนจุ๋นจึงฟันเตียวเอียดกลับและตัดแขนข้างขวาของเตียวเอียดขาด(張約從旁斫峻，裁傷左手，峻應手斫約，斷右臂。) จดหมายเหตุสามก๊ก เล่มที่ 64. ไม่มีบันทึกถึงเตียวเอียดในประวัติศาสตร์อีกหลังจากนั้น

 ในนิยายสามก๊ก 
เตียวเอียดปรากฏเป็นตัวละครในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 108 เตียวเอียดเป็นขุนพลคนสนิทของจูกัดเก๊ก จูกัดเก๊กมอบหมายให้เตียวเอียดและจูอิ๋นบัญชากองทหารองครักษ์(又令心腹將張約、朱恩管御林軍，以為牙爪。) สามก๊ก ตอนที่ 108. หลังซุนจุ๋นสังหารจูกัดเก๊ก เตียวเอียดจึงพุ่งเข้าใช้ดาบฟันซุนจุ๋น ซุนจุ๋นรีบหลบ ดาบฟันถูกนิ้วมือข้างซ้าย ซุนจุ๋นใช้ดาบฟันกลับไป ฟันแขนข้างขวาของเตียวเอียดขาด เหล่าทหารต่างกรูกันออกมารุมฟันเตียวเอียดและสับเตียวเอียดจนกลายเป็นเนื้อสับ(張約見峻斬恪，揮刀來迎。峻急閃過刀尖，傷其左指。峻轉身一刀，砍中張約右臂。武士一齊擁出，砍倒張約，剁為肉泥。) สามก๊ก ตอนที่ 108.
# อิ๊กดราซิลกรุ๊ป
บริษัท อิ๊กดราซิลกรุ๊ป จำกัด (มหาชน) เป็นบริษัทคอมพิวเตอร์กราฟิกของไทยที่ให้บริการด้านผลพิเศษทางภาพในภาพยนตร์และแอนิเมชันและในฐานะผู้พัฒนาวิดีโอเกม สตูดิโอนี้ก่อตั้งเมื่อปี 2549 โดยธนัช จุวิวัฒน์ และศรุต ทับลอย และจดทะเบียนเป็นบริษัทจำกัดเมื่อปี 2552 ในตอนแรกพวกเขามุ่งเน้นไปที่บริการผลพิเศษทางภาพสำหรับโฆษณาทางโทรทัศน์ และต่อมาขยายไปสู่ภาพยนตร์แอนิเมชันและการพัฒนาวิดีโอเกมอย่าง โฮมสวีตโฮม ซึ่งเป็นวิดีโอเกมสยองขวัญชื่อดังในปี 2560 บริษัทเข้าจดทะเบียนในตลาดหลักทรัพย์เอ็ม เอ ไอในปี 2563

อิ๊กดราซิลกรุ๊ปเป็นบริษัทคอมพิวเตอร์กราฟิกรายใหญ่อันดับ 2 ของประเทศไทยเมื่อพิจารณาจากรายได้ โดยมีมูลค่า 173.54 ล้านบาท (5.38 ล้านเหรียญสหรัฐ) ในปี 2562 โดยลูกค้าประมาณ 2 ใน 3 เป็นชาวต่างชาติ ผลงานภาพยนตร์ ได้แก่ ภาพยนตร์ไทยเรื่อง โฮมสเตย์ ปี 2561 ซึ่งได้รับรางวัลภาพยนตร์แห่งชาติ สุพรรณหงส์ สาขาเทคนิคการสร้างภาพพิเศษยอดเยี่ยม, ซีรีส์ไทยของเน็ตฟลิกซ์ เรื่อง เคว้ง ปี 2562 และภาพยนตร์การ์ตูนจีนปี 2019 เรื่อง นาจา

นอกจากนี้ อิ๊กดราซิลกรุ๊ปยังได้ขยายไปสู่การเป็นผู้สร้างภาพยนตร์ โดยภาพยนตร์เรื่องแรกคือโฮมสวีตโฮม : กำเนิดใหม่ ซึ่งเป็นการนำเกมของพวกเขามาสร้างในรูปแบบภาพยนตร์ฮอลลีวูด นำแสดงโดยอุรัสยา เสปอร์บันด์

ปัจจุบัน อิ๊กดราซิล กรุ๊ป ได้มีทุนจดทะเบียนอยู่ 496,998,359.50 บาท

ณ ปัจจุบัน ศรุต ทับลอย ไม่ได้อยู่กับอิ๊กดราซิล กรุ๊ปแล้ว
# ศาสนาฮินดูในประเทศโอมาน
ศาสนาฮินดูเป็นศาสนาที่มีผู้นับถือมากเป็นอันดับ 2 ในประเทศโอมาน โดยมีประชากรที่นับถือศาสนานี้ร้อยละ 5.5 

ประวัติ
thumb|วิหารพระศิวะในประเทศโอมาน เป็นหนึ่งในวิหารฮินดูที่เก่าแก่ที่สุดในตะวันออกกลาง

เป็นเวลาหลายศตวรรษที่มัสกัตดึงดูดบรรดาพ่อค้าชาวฮินดูที่ทำการค้าขายสิ่งของต่าง ๆ รวมถึงไข่มุกและธัญพืช ศาสนาฮินดูเข้ามายังโอมานครั้งแรกใน ค.ศ. 1507 เมื่อชาวฮินดูที่พูดภาษากัจฉิจากภูมิภาคกัจฉ์ในอินเดียเข้ามายังมัสกัต มีชาวฮินดูในโอมานอย่างน้อย 4,000 คนในช่วงต้นคริสต์ศตวรรษที่ 19 แต่ใน ค.ศ. 1895 การมีอยู่ของศาสนาฮินดูในมัสกัตตกอยู่ภายใต้การโจมตีของฝ่ายอิบาฎียะฮ์และใน ค.ศ. 1900 จำนวนชาวฮินดูในประเทศลดลงเหลือ 300 คน ในช่วงประกาศเอกราชโอมาน มีชาวฮินดูเพียงไม่กี่สิบคนที่เหลืออยู่ ย่านประวัติศาสตร์ al-Waljat และ al-Banyan ไม่มีชาวฮินดูอาศัยอีกต่อไปJ.E. Peterson,Oman's diverse society: Northern Oman, Middle East Journal, Vol. 58, Nr. 1, Winter 2004

ประชากร
โอมานเป็นประเทศเดียวในตะวันออกกลางที่มีประชากรฮินดูพื้นเมือง โดยมีชาวฮินดูในโอมานอย่างน้อย 1,000 คนที่มีสัญชาติโอมาน ทางซีไอเอรายงานว่า มีชาวฮินดูในประเทศ 259,780 คน ซึ่งเทียบเท่าร้อยละ 5.5 ของประชากรทั้งหมด

วิหาร
thumb|นายกรัฐมนตรี นเรนทระ โมที ทำพิธี Abhishekam ที่วิหารพระศิวะที่มัสกัต ประเทศโอมานใน ค.ศ. 2018
มีวิหารฮินดูสองแห่งที่ได้รับการรับรองจากทางการในประเทศโอมาน นั่นคือ วิหารพระศิวะที่มัสกัต (Motishwar Mandir) เป็นหนึ่งในวิหารฮินดูที่เก่าแก่ที่สุดในตะวันออกกลาง ส่วนอีกแห่งคือวิหารพระกฤษณะที่อยู่ในมัสกัตเช่นเดียวกัน
# มิตซูบิชิ เจ2เอ็ม
มิตซูบิชิ เจ2เอ็ม ไรเด็น  เป็นเครื่องบินขับไล่บนแผ่นดิน ที่ผลิตโดยมิตซูบิชิแอร์คราฟต์คอมปะนี ซึ่งเป็นส่วนหนึ่งของมิตซูบิชิเฮฟวีอินดัสทรีส์ และใช้โดยกองการบินทหารเรือมหาจักรวรรดิญี่ปุ่น ชื่อรหัสที่ฝ่ายสัมพันธมิตรใช้เรียกเครื่องบินลำนี้คือ แจ็ก

 การออกแบบและการพัฒนา 
เจ2เอ็ม ได้รับการออกแบบโดย จิโร่ โฮริโคชิ ผู้สร้าง มิตซูบิชิ เอ6เอ็ม ซีโร่ มันจะเป็นเครื่องบินสกัดกั้นการป้องกันในพื้นที่อย่างเคร่งครัด โดยมีจุดประสงค์เพื่อตอบโต้ภัยคุกคามจากการโจมตีของเครื่องบินทิ้งระเบิดในระดับความสูง และด้วยเหตุนี้จึงเน้นความเร็ว ประสิทธิภาพการไต่ระดับ และอาวุธยุทโธปกรณ์ขนาดหนัก โดยแลกกับความคล่องตัวhttp://therunagatesclub.blogspot.tw/2008/06/shonenko-taiwanese-boys-who-built.html 'Shonenko': Kuo's documentary about Taiwanese boys who built Mitsubishi aircraft as Japan's defences crumbledhttp://ipixels.net/twff/shonenko-En.html 'Shonenko' at the Taiwan Film Festivalhttp://www.quietsummer.com/Emeraldhorizon/SBackgroundE.html 'Shonenko' (2006) - a documentary film by Liang-Yin Kuo

 ประวัติการปฏิบัติการ 
thumb|
เจ2เอ็ม2 ที่ผลิตลำแรกแรกถูกส่งไปยังหน่วยพัฒนาในเดือนธันวาคม ค.ศ. 1942 แต่ประสบปัญหาร้ายแรงกับเครื่องยนต์ การทดลองและการปรับปรุงใช้เวลาเกือบหนึ่งปี และเครื่องบินชุดแรกของ เจ2เอ็ม2 รุ่น 11 ที่สร้างต่อเนื่องได้ถูกส่งไปยัง 381st โคคูไต ในเดือนธันวาคม ค.ศ. 1943

 รุ่น 
 เจ2เอ็ม1 (ต้นแบบ) : เครื่องยนต์แรงขับสูงสุด 1,044 กิโลวัตต์ (1,400 แรงม้า)
 เจ2เอ็ม2 แบบ 11: ขับเคลื่อนด้วยเครื่องยนต์แรงขับ 1,379 กิโลวัตต์ (1,850 แรงม้า)
 เจ2เอ็ม3 แบบ 21: 
 เจ2เอ็ม3เอ แบบ 21เอ: 
 เจ2เอ็ม4 แบบ 32: ต้นแบบติดตั้งเครื่องยนต์แรงขับ 1,357 กิโลวัตต์ (1,820 แรงม้า)
 เจ2เอ็ม5 แบบ 33: 
 เจ2เอ็ม5เอ แบบ 33เอ: 
 เจ2เอ็ม6 แบบ 31: 
 เจ2เอ็ม6เอ แบบ 31เอ: 
 เจ2เอ็ม7 แบบ 23เอ: 
 เจ2เอ็ม7เอ แบบ 23เอ: 

 การผลิต 
+การผลิต เจ2เอ็ม: นาโงยะ, โรงงานมิตซูบิชิUSSBS, Appendix G., p. 61–64 ปี  ม.ค.  ก.พ.  มี.ค.  เม.ย.  พ.ค.  มิ.ย.  ก.ค.  ส.ค.  ก.ย.  ต.ค.  พ.ย.  ธ.ค.  รวม 1942   1  1  1  2  2  1  1  1  1  2  13 1943 0  0  1  2  0  0  3  4  5  16  21  22  90 1944 17  26  9  22  39  44  34  22  16  20  18  7  274 1945 17  12  29  16  0  8  7  27      116 รวม             493
+การผลิต เจ2เอ็ม: คานางาวะ, โรงงานโคซาUSSBS, Appendix B., p. 6 ปี  ม.ค.  ก.พ.  มี.ค.  เม.ย.  พ.ค.  มิ.ย.  ก.ค.  ส.ค.  ก.ย.  ต.ค.  พ.ย.  ธ.ค.  รวม 1944     1  0  0  1  2  3  4  6  17 1945 13  8  23  15  10  20  22  0      111 รวม             128

 ประจำการ 

 กองการบินทหารเรือมหาจักรวรรดิญี่ปุ่น

 คุณลักษณะ (เจ2เอ็ม3) 
thumb|มิติของมิตซูบิชิ เจ2เอ็ม
 ผู้สร้าง: มิตซูบิชิแอร์คราฟต์คอมปะนี (ประเทศญี่ปุ่น)
 ประเภท: เครื่องบินขับไล่
 เครื่องยนต์: 1 × Mitsubishi MK4R-A Kasei 23a
 กางปีก: 10.8 เมตร
 ยาว: 9.945 เมตร
 สูง: 3.81 เมตร
 พื้นที่ปีก: 20.05 ตารางเมตร
 น้ำหนักเปล่า: 2,839 กิโลกรัม
 น้ำหนักวิ่งขึ้นสูงสุด: 3,211 กิโลกรัม
 อัตราเร็วสูงสุด: 587 กิโลเมตร/ชั่วโมง ที่ระดับความสูง 5,300 เมตร
 รัศมีทำการรบ: 1,898 กิโลเมตร
 อาวุธ: ปืนใหญ่อากาศ Type 99 Mk.2 ขนาด 20 มม. 2 กระบอก
 ระเบิด: ระเบิดขนาด 60 กก. 2 ลูก
# เขื่อนโฆดอ-ออแฟรีน
เขื่อนโฆดอ-ออแฟรีน  เป็นเขื่อนดินถมบนแม่น้ำแอแรส (,) ตั้งอยู่บนพรมแดนระหว่างประเทศอิหร่านกับประเทศอาเซอร์ไบจาน อยู่ห่างจากเมืองโฆมอร์ลู  ในจังหวัดอาเซอร์ไบจานตะวันออก ประเทศอิหร่าน ไปทางตะวันตก 8 กิโลเมตร (5.0 ไมล์) และอยู่ห่าง 14 กิโลเมตร (8.7 ไมล์) ทางตะวันตกเฉียงใต้จากซอลทันลือ  เขตแจบรายึล ประเทศอาเซอร์ไบจาน ใน พ.ศ. 2536 ระหว่างสงครามนากอร์โน-คาราบัคครั้งที่หนึ่ง กองกำลังของสาธารณรัฐนากอร์โน-คาราบัคได้เข้ายึดครองพื้นที่ดังกล่าว แต่ในวันที่ 18 ตุลาคม พ.ศ. 2563 ระหว่างสงครามนากอร์โน-คาราบัคครั้งที่สอง กองทัพอาเซอร์ไบจานได้เข้าควบคุมเขื่อนอีกครั้ง เขื่อนตั้งอยู่ทางเหนือน้ำห่างจากสะพานโฆดอ-ออแฟรีน 1 กิโลเมตร (0.62 ไมล์)

วัตถุประสงค์ของเขื่อนคือ การผลิตไฟฟ้าจากพลังน้ำและการชลประทาน ถือเป็นโครงการร่วมระหว่างสหภาพโซเวียตกับประเทศอิหร่าน โดยทั้งสองฝ่ายบรรลุข้อตกลงในเดือนตุลาคม พ.ศ. 2520 การออกแบบเสร็จสิ้นใน พ.ศ. 2525 โครงการได้รับการทบทวนในช่วงต้นคริสต์ทศวรรษ 1990 และเริ่มการก่อสร้างใน พ.ศ. 2542

เขื่อนเริ่มกักเก็บน้ำใน พ.ศ. 2551 และเปิดดำเนินการใน พ.ศ. 2553 งานระบบชลประทานยังอยู่ระหว่างดำเนินการ ในระหว่างการก่อสร้าง มีการค้นพบสถานที่ในยุคสัมฤทธิ์หลายแห่ง รวมถึงหลุมศพของนักรบชาวศากะและชาวซิท ใน พ.ศ. 2551 การเติมอ่างเก็บน้ำเพื่อกักเก็บถูกชะลอเพื่อการขุดค้นทางโบราณคดี โรงไฟฟ้าของเขื่อนแห่งนี้ประกอบด้วยเครื่องกำเนิดไฟฟ้ากังหันคัพพลัน  4 ตัว (ด้านละ 2 ตัว) ซึ่งหมุนด้วยความเร็ว 166.67 รอบต่อนาที กำลังผลิตติดตั้งรวม 204 เมกะวัตต์ กำลังการผลิตไฟฟ้ารวม 550 กิกะวัตต์ชั่วโมงต่อปี (แบ่งจ่ายไฟฟ้าให้กับแต่ละประเทศ 275 GWh) และได้รับการออกแบบเพื่อรองรับพื้นที่การชลประทาน 75,000 เฮกตาร์ (190,000 เอเคอร์)

 อุบัติเหตุเฮลิคอปเตอร์ของประธานาธิบดีอิหร่าน 
เมื่อวันที่ 19 พฤษภาคม พ.ศ. 2567 อิลฮัม แอลีเยฟ ประธานาธิบดีอาเซอร์ไบจาน และเอบรอฮีม แรอีซี ประธานาธิบดีอิหร่าน ได้ทำพิธีทดสอบการเดินเครื่องสถานีไฟฟ้าพลังน้ำโฆดอ-ออแฟรีน ซึ่งรับน้ำจากอ่างเก็บน้ำความจุ 503 ล้านลูกบาศก์เมตร คิดเป็นร้อยละ 40 ของความจุอ่างทั้งหมด ในระหว่างการทำพิธีเปิดดำเนินการสถานีไฟฟ้าพลังน้ำกึซกาลาซือ  ทั้งสองสถานีคาดว่าจะผลิตพลังงานให้กับอิหร่าน 368 ล้านกิโลวัตต์ชั่วโมงต่อปี หลังเสร็จสิ้นพิธีการ ประธานาธิบดีเอบรอฮีม แรอีซี และคณะ ได้เดินทางต่อไปยังเมืองแทบรีซซึ่งห่างออกไปทางใต้ประมาณ 130 กิโลเมตร เนื่องจากประธานาธิบดีแรอีซีมีกำหนดการจะเปิดโครงการโรงกลั่นน้ำมัน โดยเฮลิคอปเตอร์ของกองทัพอากาศอิหร่านแบบเบลล์ 212 ที่เป็นพาหนะได้ประสบอุบัติเหตุตกในพื้นที่ภูเขาห่างไกลในเขตโจลฟอ  ในจังหวัดอาเซอร์ไบจานตะวันออก ในเวลา 13:30 น. ตามเวลาท้องถิ่น (10:00 GMT) ห่างจากหมู่บ้านอูซี  ไปทางตะวันตกเฉียงใต้ประมาณ 2 กิโลเมตร (1.2 ไมล์) ห่างจากเขื่อนกึซกาลาซือไปทางใต้ประมาณ 58 กิโลเมตร (36 ไมล์) ปฏิบัติการค้นหาซากเฮลิคอปเตอร์ลำดังกล่าวกินเวลา 15 ชั่วโมง โดยหลังจากหน่วยกู้ภัยเข้าถึงที่เกิดเหตุ ผู้โดยสารและลูกเรือทั้งหมดของเฮลิคอปเตอร์ลำนี้ก็ได้รับการยืนยันการเสียชีวิต
# การลอบสังหารราชีพ คานธี
ราชีพ คานธี นายกรัฐมนตรีอินเดีย ถูกลอบสังหารจากระเบิดฆ่าตัวตายในศรีปรุมปุตตูร รัฐทมิฬนาฑู ประเทศอินเดีย เมื่อวันที่ 21 พฤษภาคม 1991Assassination in India; Rajiv Gandhi is assassinated in bombing at campaign stop; India puts off rest of voting   มีผู้เสียชีวิตในเหตุการณ์นี้อีก 14 รายนอกจากคานธี รวมถึงผู้ก่อเหตุ ผู้ก่อเหตุเป็นสตรีวัย 22 ปี ชื่อ กไลวานิ ราชรัตนัม (Kalaivani Rajaratnam) หรือเป็นที่รู้จักภายใต้ชื่อปลอม เตนโมฬี ราชรัตนัม (Thenmozhi Rajaratnam) สมาชิกขององค์การกบฏแบ่งแยกดินแดนพยัคฆ์ปลดแอกทมิฬอีฬัมของชาวทมิฬศรีลังกา ณ เวลานั้น อินเดียพึ่งจะเพิกถอนบทบาทในสงครามกลางเมืองศรีลังกาโดยกองกำลังรักษาสันติสุขอินเดีย

ช่วงเวลาที่เกิดเหตุ ราชีพ คานธี กำลังเดินสายหาเสียงเลือกตั้งร่วมกับจี.เค. มูปนัร ในภาคใต้ของประเทศอินเดีย ในวันที่ 21 พฤษภาคม หลังการหาเสียงในวิสาขาปัฏฏนัม รัฐอานธรประเทศ ทีมหาเสียงออกเดินทางไปยังเมืองศรีปรุมปุตตูร รัฐทมิฬนาฑู หลังเดินทางออกจากนครมัทราส (เจนไนในปัจจุบัน) สองชั่วโมงต่อมา คานธีและคณะหาเสียงออกเดินทางในขบวนรถที่มีการคุ้มกันในรถแอมบาสซาเดอร์ มุ่งหน้าศรีปรุมปุตตูร โดยมีจุดแวะพักหาเสียงรายทางสองสามแห่งBarbara Crossette, "Assassination in India; Rajiv Gandhi is assassinated in bombing at campaign stop"  The New York Times, 22 May 1991.

เมื่อคานธีและคณะเดินทางถึงพื้นที่หาเสียงในศรีปรุมปุตตูร เขาเดินลงจากรถและมุ่งหน้าไปยังเวทีเพื่อกล่าวสุนทรพจน์ ระหว่างทาง เขารับพวงมาลัยจากผู้หวังดีมากมาย ตลอดจนสมาชิกพรรคคองเกรสแห่งชาติอินเดียและนักเรียน ผู้ก่อเหตุ กไลวานิ ราชรัตนัม แฝงตัวอยู่ในฝูงชนนี้และมุ่งหน้าเข้าเพื่อทักทายกับคานธี เธอก้มลงเพื่อสัมผัสเท้าของคานธี (เป็นวิธีการแสดงความเคารพในอินเดีย) พร้อมทั้งกดจุดระเบิด RDX ซึ่งติดตั้งในรูปเข็มขัดระเบิดที่เธอสวมภายใต้ชุดของเธอ ระเบิดถูกจุดที่เวลา 22:10 ตรง มีผู้เสียชีวิตทันทีจากแรงระเบิดรวม 15 ราย ซึ่งรวมทั้งคานธีและราชรัตนัม มีผู้ได้รับบาดเจ็บรุนแรง 43 ราย เหตุการณ์ทั้งหมดถูกบันทึกบนฟิล์มโดยชายท้องถิ่นชื่อ หริบาบู (Haribabu) ซึ่งเป็นหนึ่งในผู้มีส่วนรู้เห็นกับเหตุการณ์Supreme Court of India, State Of Tamil Nadu Through vs Nalini And 25 Others on 11 May 1999   และเสียชีวิตจากแรงระเบิดเช่นกัน กระนั้น กล้องฟิล์มของเขาไม่ได้เสียหายไปด้วย

🏕️ปีพศ.2530 ราจีฟ คานธี เคยมาประเทศไทย วางพวงมาลาที่ อนุสาวรีย์ชัยสมรภูมิ มีการคุ้มกันอย่างแน่หนา บนตึก สูงรอบ อนุสาวรีย์ ฯ☄️
# ฟุตซอลโลกหญิง 2025
การแข่งขันฟุตซอลโลกหญิง 2025  เป็นการแข่งขันฟุตซอลโลกหญิงครั้งแรก ซึ่งเป็นการแข่งขันกีฬาฟุตซอลระดับนานาชาติที่จัดขึ้นโดยฟีฟ่า จะจัดขึ้นที่ประเทศฟิลิปปินส์ ในปี ค.ศ. 2025 จะเป็นครั้งแรกที่ฟิลิปปินส์เป็นเจ้าภาพจัดการแข่งขันของฟีฟ่า และเป็นการแข่งขันประเภทหญิงของฟีฟ่าเป็นครั้งที่สองในเอเชียตะวันออกเฉียงใต้นับตั้งแต่ ฟุตบอลหญิงชิงแชมป์โลก รุ่นอายุไม่เกิน 19 ปี 2004 ในประเทศไทย และการแข่งขันฟุตซอลชิงแชมป์โลกครั้งที่สองในภูมิภาคหลังจากฟุตซอลโลก 2012

 การคัดเลือก 
การคัดเลือกทีมร่วมกับประเทศเจ้าภาพ ฟิลิปปินส์, การแข่งขันฟุตซอลโลกหญิง 2025 ครั้งแรกจะมี 3 ทีมจากเอเชีย (AFC), ภูมิภาคละ 2 ทีมจากแอฟริกา (CAF) และอเมริกาเหนือ/อเมริกากลาง (CONCACAF), 3 ทีมจากอเมริกาใต้ (CONMEBOL), 1 ทีมจากโอเชียเนีย (OFC) และ 4 ทีมจากยุโรป (UEFA)

สมาพันธ์การคัดเลือกทีมAFC เจ้าภาพฟุตซอลหญิงเอเชียนคัพ 2025CAF 2025 Women's Futsal Africa Cup of Nations2025 CONCACAF W Futsal ChampionshipCONMEBOL 2025 Copa América de Futsal Femenina   OFC 2024 OFC Women’s Futsal Nations CupUEFA รอบคัดเลือกโซนยุโรป 2025
# เหตุเฮลิคอปเตอร์ตกที่แวร์แซฆอน พ.ศ. 2567
เมื่อวันที่ 19 พฤษภาคม พ.ศ. 2567 เฮลิคอปเตอร์ของกองทัพอากาศอิหร่านตกในตำบลแบคแรแบดชนบท ใกล้กับเมืองแวร์แซฆอน ประเทศอิหร่าน ขณะเดินทางจากเขื่อนกีซแกแลซี มุ่งหน้านครแทบรีซ เป็นผลให้ผู้โดยสารและคนขับเสียชีวิตทั้งหมด เฮลิคอปเตอร์ลำที่เกิดเหตุเป็นเฮลิคอปเตอร์เบลล์ 212 และมีผู้โดยสารได้แก่ประธานาธิบดีอิหร่าน เอบรอฮีม แรอีซี, รัฐมนตรีการต่างประเทศ ฮุเซน อะมีร-อับดุลลอฮิยอน, ผู้ว่าการจังหวัดอาเซอร์ไบจานตะวันออก แมเลก รออ์แมที, ผู้แทนผู้นำสูงสุดประจำจังหวัดอาเซอร์ไบจานตะวันออก โมฮอมแมด แอลี ออเล-แฮเชม, องครักษ์ประจำตัว และนักบินรวมสามคน

อุบัติเหตุนี้เกิดขึ้นในเขตจังหวัดอาเซอร์ไบจานตะวันออก ใกล้กับพรมแดนกับประเทศอาเซอร์ไบจาน ภูมิประเทศซึ่งเป็นป่ารกทึบ ฝนลงหนัก หมอกควัน และลมแรงกับหิมะ ทำให้การกู้ภัยเป็นไปอย่างยากลำบาก ทีมกู้ภัยต้องใช้อากาศยานไร้คนขับ (โดรน), สุนัขฝึกพิเศษ ประกอบกับระบบโครงข่ายดาวเทียมโคเปอร์นีคุส เพื่อช่วยในการหาจุดที่เฮลิคอปเตอร์ตก

 อากาศยาน 
อากาศยานลำที่เกิดเหตุเป็นเฮลิคอปเตอร์ เบลล์ 212 รหัส 35071 และหมายเลขทะเบียนอากาศยาน 6-9221 อายุคาดการณ์ราว 40–50 ปี